Бэрсэн

Бэрсэн (па-дацку: Børsen‎ — «біржа», таксама Børsbygningen — «біржавы будынак») — фондавая біржа ў Капэнгагене (Данія), архітэктурны помнік нідэрляндзкага Адраджэньня(d) XVII стагодзьдзя. Збудаваны ў часы валадараньня Крыстыяна IV, разьмешчаны каля будынку дацкага парлямэнту. Быў адметны сваім шпілем у форме пераплеценых хвастоў чатырох цмокаў, 56 м вышынёй. Гандлёвыя рады дзейнічалі ад часу збудаваньня ў 1625 року да 1974. Пазьней тут разьмяшчалася Гандлёвая палата Даніі(d). 16 красавіка 2024 року ў будынку здарыўся пажар(d), які зьнішчыў шпіль. Мастацкія зборы і мэблю, якія захоўваліся ў будынку, пасьпелі выратаваць з дапамогай пажарнікаў і мімаходцаў. Віцэ-прэм’ер Даніі(d) Троэльс Люнд Поўльсэн(d) параўнаў гэтую катастрофу з пажарам парыскай катэдры Божай Маці 2019 року. Крыніцы